Unionin yleisen tuomioistuimen määräys 26.6.2025 – CW v. Europol ja Eurojust (EncroChat)
(Asia T-148/24)1
Sopimussuhteen ulkopuolinen unionin vastuu – Jäsenvaltioiden poliisiviranomaisten ja muiden lainvalvontaviranomaisten yhteistyö – Väitetysti lainvastainen henkilötietojen käsittely – Muotovaatimusten noudattamatta jättäminen – Työjärjestyksen 76 artiklan d alakohta – Europolin toimista ei ole aiheutunut aineetonta vahinkoa – Kanne, jonka tutkittavaksi ottamisen edellytykset osittain selvästi puuttuvat ja joka on osittain selvästi täysin perusteeton
Oikeudenkäyntikieli: hollanti
Asianosaiset
Kantaja: CW (edustaja: asianajaja J. Reisinger)
Vastaaja: Euroopan unionin rikosoikeudellisen yhteistyön virasto (asiamiehet: J. Carmona-Bermejo ja N. Kyriacou, avustajinaan asianajajat S. Raes, S. van den Brande ja P. Van Muylder) ja Euroopan unionin lainvalvontayhteistyövirasto (asiamies: A. Nunzi, avustajinaan asianajajat G. Ziegenhorn, M. Kottmann ja T. Shulman)
Väliintulijat, jotka tukevat vastaajan vaatimuksia: Espanjan kuningaskunta (asiamies: A. Gavela Llopis) ja Alankomaiden kuningaskunta (asiamiehet: M. Bulterman ja J. Langer)
Oikeudenkäynnin kohde
SEUT 268 artiklaan perustuvalla kanteellaan kantaja vaatii lähinnä sellaisen 10 000 euron suuruisen aineettoman vahingon korvaamista, jonka hän katsoo itselleen aiheutuneen Euroopan unionin rikosoikeudellisen yhteistyön viraston (Eurojust), Euroopan unionin lainvalvontayhteistyöviraston (Europol) ja tiettyjen jäsenvaltioiden toimien vuoksi.
Määräysosa
Kanteen tutkittavaksi ottamisen edellytykset puuttuvat selvästi siltä osin kuin se kohdistuu Euroopan unionin rikosoikeudellisen yhteistyön virastoon (Eurojust).
Kanne on selvästi täysin perusteeton siltä osin kuin se kohdistuu Euroopan unionin lainvalvontayhteistyöviraston (Europol).
CW vastaa omista oikeudenkäyntikuluistaan, ja hänet velvoitetaan korvaamaan Eurojustin ja Europolin oikeudenkäyntikulut.
Espanjan kuningaskunta ja Alankomaiden kuningaskunta vastaavat omista oikeudenkäyntikuluistaan.
____________
1 EUVL C C/2024/3175, 21.5.2024.